মেট্রো রেল যাত্রীদের জন্য সুখবর। এতদিন মেট্রোতে যাতায়াত করছেন। তাতে সুবিধা অনেক। সময় বাঁচে। একটু আরামে যাতায়াত করা যায়। টিকিটের দামও তুলনায় কমই। কিন্তু সমস্যা হল, মেট্রোতে ঢুকলেই আপনার মোবাইলে আর টাওয়ার পাবেন না!
 ওয়েব ডেস্ক: মেট্রো রেল যাত্রীদের জন্য সুখবর। এতদিন মেট্রোতে যাতায়াত করছেন। তাতে সুবিধা অনেক। সময় বাঁচে। একটু আরামে যাতায়াত করা যায়। টিকিটের দামও তুলনায় কমই। কিন্তু সমস্যা হল, মেট্রোতে ঢুকলেই আপনার মোবাইলে আর টাওয়ার পাবেন না! এবার এই সমস্যা থেকে মুক্তি পেতে চলেছে সাধারণ মানুষ। পুজোর আগেই মিলবে নতুন পরিষেবা। তখন মেট্রোতে বসেও আপনি দিব্যি কথা বলতে পারবেন মোবাইলে! শুধু তাই নয়, মেট্রো স্টেশনগুলোতে একেবারে বিনামূল্যে পাবেন ওয়াই ফাই পরিষেবা। ইতিমধ্যে রবীন্দ্রসদন এবং পার্ক স্ট্রিটে এই পরিষেবা চালু হয়ে গিয়েছে। চলতি মাসেই এই পরিষেবা পাওয়া যাবে টালিগঞ্জ এবং রবীন্দ্র সরোবর স্টেশনে। চাঁদনি চক মেট্রো স্টেশনে গরম বেশি। এটাই ছিল এতদিনের অভিযোগ। এবার ওই স্টেশনেও নতুন এসি প্লান্ট বসানো হয়েছে। ১ আগস্ট থেকে মোট ৩০০টি মেট্রো চলবে। এখন চলে ২৭৮ টি।